ઇસ્લામાબાદ : પાકિસ્તાનનાં વડાપ્રધાન નવાઝ શરીફ દેશનાં સૌથી ધનવાન નેતા છે. નવાઝ શરીફની પાસે બે અબજ રૂપિયાની અંગત મિલ્કત છે. માત્ર ચાર વર્ષમાં તેની પ્રોપર્ટમાં એક અબજ રૂપિયા જેટલો વધારો થયો છે. ચૂંટણી પંચે 2015ની ચૂંટણી માટે સંપત્તિનો અહેવાલ આપ્યો છે. શરીફે કાયદા અનુસાર પોતાની હાલની સંપત્તિ અંગે ચૂંટણી પંચને માહિતી આપી હતી. સંપત્તિની આ માહિતી પનામા પેપર્સ લીકનાં કારણે ચાલી રહેલા વિવાદો વચ્ચે આવી છે. શરીફ હવે કોમી એસેમ્બલીનાં ખુબ જ જુજ અબજોપતિઓ પૈકી એક છે. અન્ય અબજોપતિ નેતાઓમાં પેટ્રોલિયમ રાજ્યમંત્રી શાહિદ ખાકાન અને ખેબર પખ્તૂનનાં સાંસદ ખયાલ જમા અને સાજિદ હુસૈનનો સમાવેશ થાય છે.